Кметът на Разлог бракосъчета пиарката А. Дункина и началника на отдел Ив. Дебелушин на Велики четвъртък | Вестник СТРУМА
Дата: 15.04.2017 / 13:45
Коментирай ( 597 )
Навръх Велики четвъртък, в навечерието на най- светлия християнски празник Великден, пиарката на община Разлог Анелия Дункина и началникът на отдел „Административно и информационно обслужване“ Иван Дебелушин сключиха граждански брак. Церемонията се състоя в кметския кабинет в сградата на Общинска администрация. С подписите си двамата затвърдиха любовта и уважението си един към друг.
Лично кметът инж. Красимир Герчев бракосъчета младото семейство и им подари кошница с цветя и семеен албум. Градоначалникът им пожела със същия плам в очите да посрещнат сребърна и златна сватба, да съхранят любовта и семейното огнище. Свидетели на щастливата двойка станаха дългогодишните им приятели Петър и Севделина Колеви.
Чаровната двойка се сгоди миналия месец. Иван изненада любимата си с годежен пръстен от бяло злато с нежен камък, а сега към бижуто бе добавена и брачна халка.
Анелия и Иван са колеги и работят заедно от 10 години. Още в първите години между тях пламва искра, но истинската им връзка започва преди седем месеца. Сближават ги общите им интереси – фотографията, любовта към планината и излетите сред природата. Обичат да пътуват и да посещават интересни дестинации в страната и чужбина, а през последните месеци вече го правят заедно.
Коментар с Facebook Тагове:А. ДункинабракосъчетакметпиаркатаРазлогтоп теми
Предишна : Скандалът не стихва: Динко снимал порно с Деси! Пребитото момиче разказа за бруталните му манипулации Следваща : Голямата Лили Иванова с огромен празник тази година, певицата ще… Свързани новини